#موارد_بادية_الظفير ( ملتقى #بلاد_تميم و #بلاد_بكر_بن_وائل سابقاً)

حدثني جِلوان الظفيري (أبو علي) (80 عام) / الثلاثاء 3 مارس 2021م :

- كم عمرك يابو علي الله يطول بعمرك.
 - "فوق هالثمانين"

- "شديت ونزلت أول عمرك" ؟                                                                                                                                           - حنا بدو الى عام 85 ... لكن انا #راعي_أباعر كل عمري وانا راعي اباعر .."

- "تبخص #ديرة_الظفير ومواردها في #السعودية وفي #العراق" ؟                                                                                                                 - "ديرة الظّفِير من #نْصَاب وحَدِر ..ومن نصاب وفوق ما ابخصه ….يوم انّا بدو مانخلي مكان .. ونرد على عدودنا … عدودنا هَذَلِّي #جْلَيْدَا على #الرّخَيْمِيَّه ..على ..#طوال_الظفير نصها فوق..طوال الظفير عدود ماهي بسيطه تسقي العالم … وفيها حلو … شفت #الوُقُبَه .. شفت #القَلْت هذا .. هَالقَلْت هَاللي موالينا هذا .. الوُقُبَه شمالٍ من القَلت اللي عندنا قريّب ..  هذي ماهو حلو .. كل قلبانها ..اربع عدود .. حلو
 وهذي طال عمرك #الدليمية ..ثلاثة قلبان ..اثنين حلو ، ووحده ماها هماج .. نقول لها "العَوْدَه" هي اكثر ماء من هَذَلِّيك .."

- وشهي #مَشْهَاة_البل من ديرتكم ؟
- "مَشْهَاة البل #الدّبْدِبَّه على #عْلَيّمَه على #كْلاوَه على #أم_حجول على الديره هذيك .. هي مشهاة البل …الدِّبْدِبَّه دِعبان وفِيْضان وقاعٍ حلوه .... مابه حكي .."

- "طيب أبي اسألك عن #هَدِيَّهْ ..هديه اسمها جديد ، والاسم الجديد يدفن الاسم القديم ، وش الاسم اللي هي دفنته؟" 

"ما اعرف .. لكن هَدِيَّه بالعراق … فيضة سِدر ..و #جْرَيْبِيْعَات اثنين ، فيه حَدِر جريبيعات غير جريبيعات ذَلِّن  …
 شفت المركز السعودي اللي الحين فوق من #الرّخَيْمِيّة هذا .. حَدرٍ من جْلَيْدَا ..جريبيعات ذَلِّي #جَدِي عنه ..
 وفيه جريبيعات حَدْرٍ من هَدِيَّه ، جريبيعاتٍ ثانيات .. ماهي بعيد عن هَدِيَّه ، الله اعلم يمكن 30 كيلو ..35 .. هالحِرْوَه .."

- "طيب… الى قالت العرب حْقَي ، وشهو الحْقَيّ؟                                                                                                                       - " الـ حْقَيّ  .. القاع المعتدله .. اللي ماهو طويل يقولون له حْقَيّ .. وسط حجره .. قاع معتدله شوي .. والارض اللي هي به تقل مرتفعه شوي .. يقال لها حْقَيّ .."

- "طيب .. الغزو اللي يركب من #عين_صيد ويصبّح في نْصَاب ، يقطع #الحْجَرَة والا يجنب عنها ؟ 
- " الحْجَرَه ديرته رِضَم .. ماهي كلها وعره .. بَهْ سَهَالِين .. ودروب تجي منّا ومنّا .. اما قُطُوع مايقدر ياخذها قطوع…"

كتبه أ.#عبدالله_الحمياني